URDHËR
Nr. 4321/4, datë 18.7.2017

PËR MIRATIMIN E MODELIT TË KONTRATËS QË LIDHET MIDIS SHOQËRISË PËRMBARIMORE/PËRMBARUESIT GJYQËSOR PRIVAT DHE PALËS SË
INTERESUAR PËRPARA FILLIMIT TË PROCEDURAVE TË EKZEKUTIMIT

Në mbështetje të nenit 102, pika 4 të Kushtetutës, të nenit 7, pika 2 të ligjit nr. 8678, datë
14.5.2001, “Për organizimin dhe funksionimin e Ministrisë së Drejtësisë”, të ndryshuar, shkronjës
“dh)” të nenit 10, shkronjës “d)” të nenit 25 dhe nenit 40, 47 e 48 të ligjit nr. 10 031, datë
11.12.2008, “Për shërbimin përmbarimor gjyqësor privat”, të ndryshuar, udhëzimit të përbashkët nr.
385/6, datë 26.6.2017, të ministrit të Drejtësisë dhe ministrit të Financave “Për përcaktimin e nivelit minimal dhe maksimal të zbatimit të vlerës së tarifës së suksesit për veprimet përmbarimore të
ofruara  nga  shërbimi  përmbarimor  gjyqësor  privat”,  udhëzimit  të  përbashkët  nr.  385/7,  datë
28.6.2017, të ministrit të Drejtësisë dhe ministrit të Financave “Për caktimin e tarifave për shërbimet
e ofruara nga shërbimi përmbarimor gjyqësor privat”, si dhe në vijim të propozimit të përcjellë me shkresën me  nr.  406 Prot., datë  4.7.2017, të  Dhomës Kombëtare të  Përmbaruesve Gjyqësorë Privatë,

URDHËROJ:

1.  Miratimin  e  modelit  të  kontratës  që  lidhet  midis  shoqërisë  përmbarimore/përmbaruesit gjyqësor privat dhe palës së interesuar, përpara fillimit të procedurës së ekzekutimit, sipas tekstit të
aneksit nr. 1, bashkëlidhur këtij urdhri dhe pjesë përbërëse e tij.
2. Miratimin e formatit “tip” të marrëveshjes për aplikimin e tarifës së suksesit, që lidhet midis kreditorit dhe shoqërisë përmbarimore/ përmbaruesit gjyqësor privat, sipas tekstit të aneksit nr. 2,
bashkëlidhur këtij urdhri dhe pjesë përbërëse e tij.
3. Marrëveshja për aplikimin e tarifës së suksesit, pas nënshkrimit nga kreditori dhe subjekti
përmbarimor, përfshihet si aneks i kontratës së shërbimit për veprimet përmbarimore.
4. Marrëdhëniet kontraktore ndërmjet shoqërisë përmbarimore/përmbaruesit gjyqësor privat dhe
palës kreditore rregullohen sipas legjislacionit në fuqi dhe përcaktimeve të të drejtave dhe detyrimeve të parashikuara në kontratën e shërbimit.
5. Urdhri nr. 219, datë 12.1.2016, i ministrit të Drejtësisë “Për miratimin e kontratave “tip” që lidhen midis shoqërive përmbarimore/ përmbaruesve gjyqësorë privatë dhe palëve të interesuara,
përpara fillimit të procedurave të ekzekutimit përmbarimor”, shfuqizohet.
6. Ngarkohet Drejtoria e Inspektimit të Institucioneve të Varësisë dhe Profesioneve të Lira,
shoqëritë përmbarimore/përmbaruesit gjyqësorë privatë dhe Dhoma Kombëtare e Përmbaruesve
Gjyqësorë Privatë për ndjekjen dhe zbatimin e këtij urdhri.
7. Ngarkohet Sektori i Redaktimit Gjuhësor dhe Arkiv Protokollit për njoftimin e këtij urdhri. Ky urdhër hyn në fuqi menjëherë dhe botohet në Fletoren Zyrtare.

MINISTRI I DREJTËSISË
Gazment Bardhi

ANEKSI NR. 1
“MODEL KONTRATE QË LIDHET MIDIS SHOQËRISË PËRMBARIMORE/ PËRMBARUESIT GJYQËSOR PRIVAT DHE PALËS SË INTERESUAR, PËRPARA
FILLIMIT TË PROCEDURËS SË EKZEKUTIMIT”

KONTRATË SHËRBIMI

Sot,  më  datë   	 . 	. 	,  në  zyrën  e  shoqërisë  përmbarimore/përmbaruesit  gjyqësor privat 	 (emri i shoqërisë përmbarimore/përmbaruesi gjyqësor privat), pasi kreditori paraqiti

kërkesën  për  vënien  në  ekzekutim  të  titullit  ekzekutiv:   	

(sipas nenit 510 të

Kodit të Procedurës Civile, ku përshkruhen të gjitha elementet e titullit ekzekutiv, duke përfshirë llojin e aktit, numrin dhe datën), lidhet kjo kontratë shërbimi midis:

A.  Shoqërisë  përmbarimore/përmbaruesit  gjyqësor  privat 	

(emri  i

shoqërisë përmbarimore/përmbaruesi gjyqësor privat) me certifikatë nr. 		, datë 	. 	. 	, me NIPT  	dhe adresë  	; adresë elektronike, nr. llogarie
bankare, nr. tel./fax./mob. dhe
B. Kreditorit (për subjektin fizik jepen: emri, atësia, mbiemri, adresa dhe numri i pasaportës/letërnjoftimit, adresë elektronike, nr. llogarie bankare, nr. tel./fax./mob.; ndërsa për personin juridik jepen: emri, NIPT-i, adresa
elektronike, nr. i llogarisë bankare; selia, si dhe emri, atësia, mbiemri dhe numri i pasaportës/letërnjoftimit të përfaqësuesit të tij).  	
 	.

BAZA LIGJORE: Lidhja dhe zbatimi i kësaj kontrate bazohet në dispozitat e Kodit Civil, në ligjin nr. 10 031, datë 11.12.2008, “Për shërbimin përmbarimor gjyqësor privat”, i ndryshuar, si dhe
në legjislacionin në fuqi në momentin e nënshkrimit të kësaj kontrate. Për përcaktimin  e tarifave zbatohet udhëzimi i përbashkët nr. 385/7, datë 28.6.2017, i ministrit të Drejtësisë dhe ministrit të
Financave, “Për përcaktimin e tarifave për shërbimet e ofruara nga shërbimi përmbarimor gjyqësor privat”.
Pa lët e mësipërme bien dakord të lidhin midis tyre kontratën si më poshtë vijon:

Neni 1
Objekti i kontratës

Kryerja  e  shërbimit  përmbarimor  për  ekzekutimin  e  titullit  ekzekutiv  “ 	
 	”.

Neni 2
Përkufizime

Fjalët e përdorura në këtë kontratë kanë kuptimin e mëposhtëm:
1. Kreditor është personi fizik ose juridik që është palë e kësaj kontrate, në cilësinë e kërkuesit të
shërbimit përmbarimor gjyqësor privat.
2. Debitor është personi fizik ose juridik që ngarkohet nga titulli ekzekutiv për të kryer një
veprim të caktuar në favor të kreditorit.
3. Shërbim përmbarimor nënkupton veprimet procedurale të caktuara nga ligji, që do të kryhen
nga shoqëria përmbarimore/përmbaruesi gjyqësor privat për ekzekutimin e titullit ekzekutiv.
4. Tarifat përmbarimore janë tarifat e përcaktuara nga udhëzimet e përbashkëta të ministrit të
Drejtësisë dhe ministrit të Financave. Tarifat përmbarimore përbëhen nga tarifa fikse të shërbimit

përmbarimor gjyqësor privat dhe, sipas rastit, tarifa e suksesit e dakordësuar me marrëveshje të posaçme.
5. Tarifa fikse e shërbimit përmbarimor gjyqësor privat është pagesa që arkëtohet në llogarinë e
shoqërisë përmbarimore/përmbaruesit gjyqësor privat për fillimin e procedurave të ekzekutimit dhe kryerjen e veprimeve procedurale të parashikuara nga Kodi i Procedurës Civile. Ajo paguhet në
momentin e nënshkrimit të kontratës nga kërkuesi/kreditori për kryerjen e të gjitha veprimeve procedurale të parashikuara nga Kodi i Procedurës Civile, deri në ekzekutimin përfundimtar të titullit
ekzekutiv.
6. Tarifa e suksesit është pagesa në formën e një shume të caktuar, një përqindje të caktuar mbi
vlerën e detyrimit të vjelë ose titullit të ekzekutuar, ose nëpërmjet kombinimit të të dyjave mbi vlerën e  detyrimit  të  ekzekutuar.  Ajo  arkëtohet  në  llogarinë  e  shoqërisë  përmbarimore/përmbaruesit
gjyqësor privat kur kërkuesi/kreditori ka shprehur vullnetin e tij, që bazuar në shumën totale të detyrimit,  kohën  e	ekzekutimit,  shpejtësinë  e  kryerjes  së  veprimeve  përmbarimore  dhe/ose
rezultateve alternative të konsideruara si ekzekutim i suksesshëm, dhe llogaritet në momentin e ekzekutimit të titullit ekzekutiv dhe vetëm për atë pjesë të vlerave të arkëtuara nga përmbaruesi
gjyqësor privat apo rezultatit alternativ të konsideruar si sukses. Kjo tarifë paguhet bazuar në kushtet dhe afatet e përcaktuara në një marrëveshje të nënshkruar me subjektin përmbarues. Tarifa e suksesit
paguhet nga kreditori dhe i ngarkohet vetëm atij. Marrëveshja për aplikimin e tarifës së suksesit, e nënshkruar ndërmjet kreditorit dhe subjektit përmbarues sipas  formatit “tip”, të miratuar me urdhër
të ministrit të Drejtësisë, bëhet pjesë e kësaj kontrate pas nënshkrimit.
7.  Shpenzime përmbarimore janë  kostot financiare  që  shërbejnë për  të  kryer veprime të
caktuara  përmbarimore  dhe  përmbajnë  shpenzime  të  nevojshme  për  kryerjen  e  veprimeve procedurale për ekzekutimin e titujve ekzekutivë në bazë të nenit 525 të Kodit të Procedurës Civile,
të cilat paguhen nga pala që i ka shkaktuar ato, por në veprimtarinë e përditshme paguhen nga kreditori dhe/ose subjekti përmbarues dhe që në fund të ekzekutimit vilen së bashku me detyrimin
nga debitori ose personi i barazuar me të.
8. Afatet kohore të ekzekutimit janë tërësia e afateve kohore të parashikuara nga ligji për kryerjen
e veprimeve përmbarimore në ekzekutimin e titujve ekzekutivë, të cilat duhet të respektohen nga kreditori dhe subjekti përmbarues.
9. Ekzekutim i pjesshëm nënkupton rastin kur shoqëria përmbarimore/përmbaruesi gjyqësor privat ka arritur të kryejë një pjesë të ekzekutimit të titullit ekzekutiv.
10.	Dosja	përmbarimore	është	tërësia	e	akteve	të	administruara	nga	shoqëria përmbarimore/përmbaruesi gjyqësor privat gjatë kryerjes së ekzekutimit të titullit ekzekutiv.
11.	Forcë	madhore	konsiderohet	çdo	rrethanë	me	natyrë	të	përgjithshme	dhe	të jashtëzakonshme, përtej kontrollit të palëve kontraktuese dhe e pavarur nga vullneti i tyre, e cila nuk
mund  të  parandalohet  ose  të  eliminohet  dhe  që  pengon  plotësisht  ose  pjesërisht  zbatimin  e detyrimeve kontraktuale.
12. Rast fator konsiderohet çdo rrethanë me karakter individual dhe e jashtëzakonshme, përtej kontrollit të palëve kontraktuese dhe e pavarur nga vullneti i tyre, e cila nuk mund të parandalohet
ose të eliminohet dhe që pengon plotësisht ose pjesërisht zbatimin e detyrimeve kontraktuale.
13. Kreditor i përjashtuar nga pagimi është personi që është caktuar si kreditor në titullin
ekzekutiv dhe  që  nuk  është  i  detyruar  të  paguajë  tarifat  dhe  shpenzimet  përmbarimore  sipas përkufizimeve të pikave 5, 6 dhe 7 të këtij neni, kur me akt ligjor apo nënligjor është vendosur
përjashtimi i tij nga ky detyrim.

Neni 3
Të drejtat e kreditorit

Kreditori ka të drejtë:
1. Të kërkojë informacion në çdo kohë kundrejt kërkesës për informim, lidhur me ecurinë e ekzekutimit të titullit ekzekutiv.
2. Të kërkojë pranë shoqërisë përmbarimore/përmbaruesit gjyqësor privat, në çdo kohë që e vlerëson si të arsyeshme, pezullimin, moskryerjen e një veprimi të caktuar, ose heqjen dorë nga
ekzekutimi i titullit ekzekutiv.

3.  Të  kërkojë  kthimin  e  shumave  të  parapaguara  në  llogarinë  e  shoqërisë  përmbarimore
/përmbaruesit gjyqësor privat në përputhje me nenin 38, paragrafin e parë të nenit 41, dhe nenin 43
të ligjit nr. 10031, datë 11.12.2008, “Për shërbimin përmbarimor gjyqësor privat”, të ndryshuar.
4. Të kërkojë lidhjen e marrëveshjes “tip” për aplikimin e tarifave të suksesit.
5. Të kërkojë kthimin e dokumentacionit në përputhje me nenin 38, paragrafin e parë të nenit 41 dhe nenin 43 të ligjit nr. 10031, datë 11.12.2008, “Për shërbimin përmbarimor gjyqësor privat”, të
ndryshuar.
6. Të kërkojë dëmshpërblimin e dëmit sipas nenit 45, të ligjit nr. 10031, datë 11.12.2008, “Për
shërbimin përmbarimor gjyqësor privat”, të ndryshuar, në rast të kryerjes nga ana e përmbaruesit gjyqësor të veprimtarisë në kundërshtim me ligjin.

Neni 4
Detyrimet e kreditorit

Kreditori merr përsipër detyrimet e mëposhtme:
1. Të paguajë tarifën fikse të shërbimit përmbarimor gjyqësor privat në llogarinë e shoqërisë së
përmbarimit/përmbaruesit gjyqësor privat, brenda 5 ditëve nga nënshkrimi i kësaj kontrate.
2. Të paguajë tarifat dhe shpenzimet që janë parashikuar për kryerjen e veprimeve përmbarimore
për ekzekutimin e titujve ekzekutivë, brenda 5 ditëve nga dërgimi i kërkesës me shkrim të subjektit përmbarues, të shoqëruar me dokumentet e pagesës së lëshuar nga të tretët apo procesverbalit që
dokumenton shpenzimet.
3. Të japë të gjithë informacionin që ka për debitorin ose persona të tretë, për t’i ardhur në
ndihmë përmbaruesit gjyqësor privat në momentin e ekzekutimit të titullit ekzekutiv.
4. Të paraqitet pranë përmbaruesit gjyqësor privat dhe/ose të deklarojë me shkrim në adresë të
shoqërisë përmbarimore/përmbaruesit gjyqësor privat kërkesën për mosvijimin e ekzekutimit të titullit ekzekutiv para se të ketë kaluar afati i ekzekutimit vullnetar të detyrimit, sipas nenit 517 të
Kodit të Procedurës Civile, dhe në çdo rast, jo më vonë se 3 ditë nga momenti kur është njoftuar me vendimin për fillimin e menjëhershëm të ekzekutimit të detyrueshëm nga përmbaruesi gjyqësor
privat sipas nenit 519 të Kodit të Procedurës Civile.
5. Të paraqitet pranë organeve gjyqësore dhe institucioneve publike/private sa herë që kërkohet
prezenca e tij nga shoqëria përmbarimore/përmbaruesi gjyqësor privat.
6. Të paraqitet në afatin e duhur ose të marrë përsipër kryerjen e një veprimi të caktuar, në rast se
i kërkohet nga ana e shoqërisë përmbarimore/përmbaruesit gjyqësor privat.
7.  Të  nënshkruajnë  procesverbalet  që  dokumentojnë  veprimet  përmbarimore  nga  shoqëria
përmbarimore/përmbaruesi  gjyqësor  privat  të  cilat  pasqyrojnë  realitetin  dhe  janë  hartuar  në përputhje	me	legjislacionin	në	fuqi,	duke	pasur	të	drejtë	të	shënojë	në	të	edhe
vërejtjet/kundërshtimet që ai ka.
8.  Të  mbajë  marrëdhënie  të  mira  dhe  korrekte  me  shoqërinë  përmbarimore/përmbaruesin
gjyqësor privat.

Neni 5
Të drejtat e shoqërisë përmbarimore/përmbaruesit gjyqësor privat

Shoqëria përmbarimore/përmbaruesi gjyqësor privat ka të drejtë:
1. Të verifikojë të gjithë dokumentacionin e paraqitur nga kreditori ose përfaqësuesi i tij në
momentin paraprak ose dhe gjatë ekzekutimit, kur ai ka dyshime për vërtetësinë e tij.
2. Të kërkojë parapagimin nga kreditori të tarifës fikse për shërbimin përmbarimor, e përllogaritur
në këtë kontratë në përputhje me legjislacionin në fuqi, si dhe të kërkojë pagimin e shpenzimeve përmbarimore.
3. Të pranojë lidhjen e marrëveshjes “tip” për aplikimin e tarifave të suksesit, sipas kërkesës dhe me marrëveshje me kreditorin.
4. Të kërkojë nga kreditori dhënien e informacionit të nevojshëm për debitorin dhe për personin e tretë në proces ekzekutimi.
5. Të mos fillojë apo të ndërpresë menjëherë kryerjen e veprimeve përmbarimore në çdo fazë të ekzekutimit,  kur  kreditori  nuk  respekton  afatet  e  kryerjes  së  pagesave  ose  shpenzimeve  të
parashikuara sipas akteve ligjore në fuqi dhe të zgjidhë në mënyrë të njëanshme kontratën me kreditorin në rast se ai refuzon të paguajë tarifat fikse sipas afateve të parashikuara në këtë kontratë.
6. Të mbajë tarifën e shërbimit, në përputhje me legjislacionin në fuqi, në rastin e ndërprerjes ose zgjidhjes së kontratës.
Neni 6
Detyrimet e shoqërisë përmbarimore/përmbaruesit gjyqësor privat

Shoqëria përmbarimore/përmbaruesi gjyqësor privat merr përsipër detyrimet e mëposhtme:
1. Të kryejë në favor të kreditorit të gjitha veprimet e duhura ligjore për ekzekutimin e titullit
ekzekutiv.
2. Të informojë kreditorin për të gjitha veprimet e kryera dhe, në rast se i kërkohet, të japë
informacion me shkrim lidhur me statusin aktual të ekzekutimit të titullit ekzekutiv.
3.  Të  mos  pranojë  ose  të  ndërpresë  kryerjen  e  veprimeve  përmbarimore  në  çdo  fazë  të
ekzekutimit, kur konstaton ekzistencën e konfliktit të interesit.
4. Të njoftojë kreditorin kur konstaton ekzistencën e konfliktit të interesit dhe deri në momentin
e zgjidhjes së kontratës, të mos kryejë veprime që rëndojnë interesin e saj.
5. Të kthejë në masën e parashikuar nga ligji, në favor të kreditorit, shumat e parapaguara, në rast
se shoqëria përmbarimore/përmbaruesi gjyqësor privat zgjidh në mënyrë të njëanshme kontratën e shërbimit, me përjashtim të rastit kur zgjidhja e kontratës është bërë për mospërmbushje të një
detyrimi nga ana e kreditorit, në përputhje me nenin 38, paragrafin 2 të nenit 41, nenin 43 dhe nenin
49 të ligjit nr. 10 031, datë 11.12.2008, “Për shërbimin përmbarimor gjyqësor privat”, të ndryshuar.
6. T’i kthejë dokumentacionin e dosjes përmbarimore kreditorit, në rastin e zgjidhjes së kontratës nga shoqëria përmbarimore/përmbaruesi gjyqësor privat.
7. T’i kthejë dokumentacionin e dosjes përmbarimore kreditorit edhe në rastin e zgjidhjes së kontratës për mospërmbushje të një detyrimi ligjor/kontraktual, nga ana e kreditorit, me kushtin që
ky i fundit të përmbushë detyrimin për pagimin e çdo shpenzimi përmbarimor të kryer deri në atë çast.
8. Të mos publikojë të dhëna personale të kreditorit pa pëlqimin paraprak të tij, si dhe të ruajë konfidencialitetin e informacionit të siguruar gjatë ushtrimit të veprimtarisë së tij, me përjashtim të rasteve të parashikuara nga neni 36, i ligjit nr. 10 031, datë 11.12.2008, “Për shërbimin përmbarimor gjyqësor privat”, të ndryshuar.
9.  Të  pasqyrojë  me  korrektësi  realitetin  në  hartimin  e  procesverbaleve  dokumentuese  të veprimeve  përmbarimore  në  përputhje  me  legjislacionin  në  fuqi,  duke  pasqyruar  në  të  edhe

vërejtjet/kundërshtimet eventuale të të pranishmëve.
10. Të ruajë sipas afateve ligjore dosjen përmbarimore, të krijuar që nga momenti i nënshkrimit të kontratës deri në përfundim të ekzekutimit.
11. Të mbajë marrëdhënie të mira dhe korrekte me kreditorin,   si dhe të respektojë Kodin e
Etikës në marrëdhënie me të tretët gjatë ushtrimit të detyrës.
12.  Të  mbajë  përgjegjësi  sipas  nenit  45  të  ligjit  10  031,  datë  11.12.2008,  “Për  shërbimin përmbarimor gjyqësor privat”, të ndryshuar, në rast të ushtrimit të veprimtarisë së tij në kundërshtim
me ligjin ndaj palëve në proces ekzekutimi dhe të tretëve.
13. Të kryejë me përpikëri detyrat ligjore dhe të shmangë praktikat e ndaluara sipas parashikimeve
të neneve 32 dhe 33, të ligjit 10 031, datë 11.12.2008, “Për shërbimin përmbarimor gjyqësor privat”, të ndryshuar.

Neni 7
Kryerja e pagesave të shërbimit

1. Tarifa fikse dhe shpenzimet përmbarimore do të paguhen nëpërmjet derdhjes së tyre në llogarinë  bankare  të  shoqërisë  përmbarimore/përmbaruesit  gjyqësor  privat  që  është  pranë “(bankës)                               ”, në numri e llogarisë                                                dhe me numër IBAN                                                                    .
2. Vlera e tarifës fikse të shërbimit për fillimin e  procedurave të ekzekutimit të detyrueshëm dhe
kryerja  e  të  gjitha  veprimeve  procedurale  sipas  Kodit  të  Procedurës  Civile  është  në  masën
 	 ( 	)  lekë  dhe  do  të  paguhet  nga  kreditori  në  momentin  e
nënshkrimit të kontratës së shërbimit, përveç rastit kur kreditori është i përjashtuar me akt ligjor apo nënligjor nga pagimi i tarifës fikse. Në këtë rast, kreditori është/nuk është i përjashtuar me akt ligjor apo nënligjor nga pagimi i tarifës fikse (të zg ji d het një ra ng a opsi onet s i pas ra s ti t k onkre t).
3. Nëse është rënë dakord për pagimin e tarifës së suksesit nga kreditori, vlera e saj do të paguhet
nga kreditori në shumën dhe mënyrën e parashikuar në aneksmarrëveshjen bashkëngjitur kësaj kontrate (në lekë plus TVSH).
4. Vlera e shpenzimeve përmbarimore të kryera sipas rastit do të paguhen nga pala që i ka shkaktuar ato në momentin kur të lindin (në lekë plus TVSH).
5.  Kreditori  do  të  vërtetojë  kryerjen  e  pagesës,  tarifave  apo  shpenzimeve  përmbarimore nëpërmjet paraqitjes së mandatpagesës pranë shoqërisë përmbarimore/përmbaruesi gjyqësor privat.

Neni 8
Moskryerja e pagesave të shërbimit dhe/ose shpenzimeve

1. Në rast se kreditori nuk kryen pagesën për tarifën e shërbimit, shoqëria përmbarimore/
përmbaruesi gjyqësor privat zgjidh në mënyrë të njëanshme kontratën.
2. Në rast se kreditori nuk kryen pagesën e shpenzimeve përmbarimore dhe nuk i paraqet
mandatpagesën shoqërisë përmbarimore/përmbaruesit gjyqësor privat, ajo ndërpret ekzekutimin dhe njofton kreditorin për përmbushjen e këtij detyrimi, duke i përcaktuar edhe afatin e fundit për
kryerjen e saj. Në rast se edhe pas kalimit të këtij afati kreditori nuk i paguan shpenzimet, atëherë përmbaruesi gjyqësor zgjidh në mënyrë të njëanshme kontratën, në përputhje me nenet 698 dhe 700
të Kodit Civil.
3. Ky detyrim nuk mund t’u kundrejtohet kreditorëve të përjashtuar nga parapagimi i tarifave
përmbarimore sipas akteve ligjore dhe nënligjore në fuqi. Në rastin konkret, ky rregull  vepron/nuk vepron (të zg ji d het një ra ng a opsi onet s i pas ra s ti t k onkre t).

Neni 9
Veprimet në rastin e konfliktit të interesit

1. Në rast se zbulohet një situatë që përbën konflikt interesi, sipas nenit 9 të ligjit nr. 10031, datë
11.12.2008, “Për shërbimin përmbarimor gjyqësor privat”, të ndryshuar, shoqëria përmbarimore
/përmbaruesi gjyqësor privat njofton me shkrim kreditorin brenda dy ditësh nga zbulimi i saj dhe
merr masa për zgjidhjen e situatës së konfliktit të interesit.
2. Në rast se situata e konfliktit të interesit është e pashmangshme, shoqëria përmbarimore
/përmbaruesi gjyqësor privat heq dorë nga vazhdimi i veprimeve procedurale dhe njofton 15 ditë përpara kreditorin. Gjatë kësaj periudhe, përmbaruesi gjyqësor privat është i detyruar që të kryejë
veprimet procedurale eventuale. Pas kalimit të afatit të sipërpërmendur, përmbaruesi gjyqësor privat i kthen kreditorit dosjen e plotë përmbarimore, si dhe, kur është rasti, tarifën e parapaguar për
procedurën e ekzekutimit.

Neni 10
Përgjegjësia profesionale

1. Përmbaruesi gjyqësor privat mban përgjegjësi për dëmin që u shkakton palëve në proces ekzekutimi, si dhe për dëmin ndaj të tretëve, kur e zhvillon veprimtarinë e tij në kundërshtim me
ligjin.
2. Shoqëria përmbarimore/përmbaruesi gjyqësor privat mban përgjegjësi sipas rregullave dhe
praktikave të njohura në përgjithësi për profesionin, për dëmin që mund t’i shkaktojë kreditorit si pasojë e veprimtarisë së saj/tij gjatë procesit të ekzekutimit të titullit ekzekutiv.

3. Me qëllim përmbushjen e detyrimit të mësipërm, shoqëria përmbarimore/përmbaruesi gjyqësor privat ka siguruar veprimtarinë e saj/tij profesionale në përputhje me paragrafin “e)” të nenit 32, të
ligjit nr. 10 031, datë 11.12.2008, “Për shërbimin përmbarimor gjyqësor privat”, të ndryshuar, në
shoqërinë  e  sigurimeve  	,  nëpërmjet kontratës  së  sigurimit
 	.
4.	Në	rast	se	vërtetohet	me	vendim	gjyqësor	të	formës	së	prerë,	se	shoqëria përmbarimore/përmbaruesi gjyqësor privat ka përgjegjësi profesionale, atëherë zhdëmtimi i kreditorit
bëhet nëpërmjet shoqërisë së sigurimit.
5. Kur me vendimin gjyqësor të formës së prerë është vendosur se dëmi që i është shkaktuar
kreditorit nga veprimtaria profesionale del jashtë kushteve të parashikuara në kontratën me shoqërinë e sigurimit, apo kur kjo e fundit nuk përmbush detyrimin brenda afateve të përcaktuara me ligj, ky detyrim
përmbushet nga shoqëria përmbarimore/përmbaruesi gjyqësor privat.

Neni 11
Pezullimi i kontratës në rast veprimi të forcës madhore

1. Shoqëria përmbarimore/përmbaruesi gjyqësor privat nuk mban përgjegjësi për humbjet, dëmet e pësuara, moskryerjen e ekzekutimit apo ndonjë dështim tjetër në zbatimin e detyrimeve të saj/tij sipas
kontratës, për arsye të forcës madhore apo rastit fator.
2. Gjatë periudhës së forcës madhore apo rastit fator, të gjitha të drejtat dhe detyrimet që rrjedhin nga kjo kontratë pezullohen.
3. Nëse përmbushja e detyrimeve kontraktuale vonohet për shkak të forcës madhore apo rastit fator për më shumë se 6 muaj, palët kontraktuese me marrëveshje me shkrim mund të vendosin:
a) kushte të reja për përmbushjen e kësaj kontrate; ose b) zgjidhjen me pëlqim të dyanshëm të kontratës.

Neni 12
Rastet e zgjidhjes së kontratës

1. Kontrata quhet e zgjidhur kur:
a) vërtetohet shfuqizimi i titullit ekzekutiv;
b) përmbaruesi gjyqësor privat e ka të pamundur të kryejë detyrën për arsye shëndetësore për një
periudhë më shumë se 90 ditë pa ndërprerje;
c) përmbaruesi gjyqësor privat, për arsye studimore, e ka të pamundur të kryejë detyrën e tij për një
periudhë mungese më shumë se 90 ditë pa ndërprerje;
ç)	përmbaruesit gjyqësor privat i hiqet ose pezullohet certifikata e ushtrimit të profesionit me
urdhër të ministrit të Drejtësisë;
d) palët kontraktuese me vullnet të lirë deklarojnë zgjidhjen e kësaj kontrate;
dh) për mospërmbushje të detyrimeve, me njoftim të palës.
2. Në rastin e zgjidhjes së kontratës sipas pikës 1, germat “b)”, “c)”, “ç)”, “d)” dhe “dh)” të këtij neni,
shoqëria  përmbarimore/përmbaruesi  gjyqësor  privat  i  kthen  kreditorit  dokumentacionin  ligjor  të administruar prej tij si pjesë të dosjes përmbarimore për fillimin e procesit bashkë me pagesat e shërbimit,
duke zbritur shpenzimet e kryera deri në atë çast dhe/ose transferon dosjen përmbarimore me kërkesën e kreditorit në një subjekt tjetër përmbarues.

Neni 13
Zgjidhja e kontratës për shkak të falimentimit

1. Në rast të falimentimit të shoqërisë përmbarimore/përmbaruesit gjyqësor privat, ky është i detyruar që të njoftojë me shkrim palën kreditore për zgjidhjen e kontratës dhe e fton atë të tërheqë dosjen e plotë
përmbarimore, duke e transferuar në një subjekt tjetër përmbarues.

2. Në rastin e zgjidhjes së kontratës për shkak të falimentimit, kreditori ka të drejtën të kërkojë edhe transferimin e pagesave të shërbimit te subjekti i ri përmbarues, me përjashtim të shpenzimeve
të kryera deri në atë çast sipas legjislacionit në fuqi për procedurat e falimentimit.
Neni 14
Mosparaqitja e palës kreditore

Në rast se pala kreditore nuk paraqitet pranë shoqërisë përmbarimore/përmbaruesit gjyqësor privat pas kalimit të afati 10-ditor, për të kërkuar ekzekutimin e detyrueshëm ose nuk paraqitet kur
është thirrur me shkrim, atëherë shoqëria përmbarimore/përmbaruesi gjyqësor privat ka të drejtë të pezullojë ekzekutimin.

Neni 15
Njoftimi midis palëve

1. Çdo  njoftim i  bërë mes palëve sipas kontratës duhet të bëhet me shkrim në adresën e mëposhtme:
a) Kreditori  	
Adresa:  	  Adresë: mail/tel./fax:  	
Përfaqësuar z.  	

b) Shoqëria përmbarimore/përmbaruesi gjyqësor privat

Adresa: 	  Adresë: mail/tel./fax: 	
Përfaqësuar z.  	
2. Njoftimi do të ketë efekt sapo të dorëzohet.


Neni 16
Zgjidhja e mosmarrëveshjeve

1. Për mosmarrëveshjet që mund të lindin gjatë realizimit të kësaj kontrate, palët janë të detyruara t’i zgjidhin ato me mirëkuptim.
2. Nëse nuk arrihet zgjidhja me mirëkuptim dhe marrëveshje mes palëve, ato mund t’i drejtohen
gjykatës së rrethit gjyqësor ku shoqëria përmbarimore/përmbaruesi gjyqësor privat ka selinë.

Neni 17
Marrëveshja e “tarifës së suksesit”

Palët lidhin marrëveshjen “tip” për aplikimin e tarifave të suksesit në përputhje me legjislacionin në fuqi, sipas aneksit bashkëngjitur kësaj kontrate, dhe pjesë përbërëse e saj.

Neni 18
Dokumentacioni bashkëlidhur kontratës

Kësaj kontrate si pjesë përbërëse e saj i bashkëlidhen edhe dokumentet e mëposhtme:
1. Kërkesa e palës që kërkon vënien në ekzekutim;
2. Titulli ekzekutiv nr.  	, datë  	. 	. 	 (origjinal ose i noterizuar);
3. Urdhri i ekzekutimit nr. 	, datë 	. 	. 	(origjinal). (Shënim: kur nuk lëshohet urdhër
ekzekutimi nga gjykata, nuk citohet ky dokument në përmbajtjen e kontratës);
4. Mandatpagesën e tarifës fikse;
5. Sipas rastit, prokurën e personit që përfaqëson kreditorin.



Neni 19
Parashikime të fundit

1. Kontrata hartohet në 3 (tre) kopje me të njëjtën vlerë ligjore, ku njëra përfshihet në dosjen përmbarimore, njëra mbahet në arkivën e shoqërisë përmbarimore/përmbaruesit gjyqësor privat dhe
tjetra  mbahet  nga  kreditori.  Kopjes  origjinale  të  kontratës  që  mban  kreditori,  i  bashkëlidhet fotokopja e akteve të parashikuara në nenin 18 të kësaj kontrate.
2. Kontrata nënshkruhet në çdo fletë nga të dyja palët kontraktore.

Neni 20
Efektet, hyrja në fuqi dhe përfundimi

1. Kjo kontratë është e vlefshme për sa është parashikuar në të, deri në ekzekutimin e plotë të titullit ekzekutiv dhe/ose pushimit të procesit përmbarimor të filluar në zbatim të saj.
2. Pasojat e ardhura si rezultat i zbatimit të kësaj kontrate, si dhe ato pasoja që rrjedhin nga
zbatimi i ligjit kanë efekt deri në ekzekutimin e plotë të titullit ekzekutiv, si për palët nënshkruese dhe që kanë interes për sa i përket titullit ekzekutiv objekt ekzekutimi, ashtu dhe për subjekte të tjera
përmbaruese sipas vullnetit të shprehur prej tyre apo nga ligji, kur është rasti i transferimit të dosjes përmbarimore.
3. Kjo kontratë hyn në fuqi menjëherë me nënshkrimin nga palët kontraktuale.
4. Kontrata konsiderohet e përfunduar kur titulli ekzekutiv është ekzekutuar tërësisht dhe/ose
procesi i ekzekutimit është pushuar për një nga shkaqet e parashikuara në dispozitat e Kodit të
Procedurës Civile.
Kjo kontratë, pasi u lexua me zë të lartë dhe kuptua, u nënshkrua rregullisht, nga palët si më

poshtë:

KREDITORI

(emër, mbiemër, firmë)

SHOQËRIA PËRMBARIMORE/PËRMBARUESI GJYQËSOR PRIVAT

 		(vula)
(emër, mbiemër, firmë)

Vendi dhe data e nënshkrimit:  	,  	. 	. 	.

ANEKSI NR. 2
FORMAT “TIP” I MARRËVESHJES PËR APLIKIMIN E TARIFËS SË SUKSESIT, QË LIDHET MIDIS KREDITORIT DHE SHOQËRISË PËRMBARIMORE/ PËRMBARUESIT GJYQËSOR
PRIVAT

ANEKSMARRËVESHJE
PËR APLIKIMIN E TARIFAVE TË SUKSESIT MBI VLERËN E DETYRIMIT
TË EKZEKUTUAR NGA PËRMBARUESI GJYQËSOR PRIVAT

Sot,   më   datë   	. 	. 	,   në   zyrën   e   shoqërisë   përmbarimore/përmbaruesit  gjyqësor

privat 	

(emri  i  shoqërisë  përmbarimore/përmbaruesi  gjyqësor  privat),  pasi  kreditori  paraqiti

kërkesën për vënien në ekzekutim të titullit ekzekutiv:  	_ (sipas nenit 510 të K. Pr. Civile, ku përshkruhen të gjitha elementet e titullit ekzekutiv, duke përfshirë llojin e aktit, numrin dhe datën), si dhe
kërkesën për aplikimin e tarifës së suksesit, lidhet kjo marrëveshje midis:
A. Kreditorit (subjekt fizik): emri, atësia, mbiemri, adresa dhe numri i pasaportës/letërnjoftimit, adresë
elektronike, nr. llogarie bankare, nr. tel./fax./mob. ose (person juridik): emri, NIPT-i, adresa elektronike, nr. i llogarisë bankare; selia si dhe emri, atësia, mbiemri dhe numri i pasaportës/letërnjoftimit të përfaqësuesit të tij.
dhe
B.  Shoqërisë  përmbarimore/përmbaruesit  gjyqësor  privat  (emri  i  shoqërisë  përmbarimore  /
përmbaruesi	gjyqësor	privat)	me	certifikatë	nr. 	_,	datë 	. 	_. 	,	me	NIPT
 	dhe adresë  	_; adresë elektronike, nr. llogarie bankare, nr.
tel./fax./mob.
BAZA LIGJORE: Lidhja dhe zbatimi i kësaj marrëveshjeje bazohet në dispozitat e Kodit Civil, në
ligjin nr. 10031, datë 11.12.2008 “Për shërbimin përmbarimor gjyqësor privat”, të ndryshuar, udhëzimit të përbashkët nr. 385/6, datë 26.6.2017, të ministrit të Drejtësisë dhe ministrit të Financave, “Për
përcaktimin e nivelit minimal dhe maksimal të zbatimit të vlerës së tarifës së suksesit për veprimet përmbarimore të ofruara nga shërbimi përmbarimor gjyqësor privat”, si dhe në legjislacionin në fuqi në
momentin e nënshkrimit të kësaj marrëveshjeje.

Neni 1
Objekti i kontratës

Me vullnet të lirë, sipas kërkesës së kreditorit, palët janë dakord që në referim të kontratës së shërbimit të nënshkruar rregullisht ndërmjet palëve të sipërpërmendura në datë 	. 	. 	, për ekzekutimin
e titullit ekzekutiv “ 	”, të caktojnë tarifat e suksesit,
të cilat do të paguhen sipas parashikimeve të treguara në nenin 2 të kësaj marrëveshjeje.

Opsioni 1

Neni 2
Tarifë suksesi sipas shumës së ekzekutuar

1. Titulli ekzekutiv përmban një detyrim monetar në total në vlerën  	.
2. Kreditori merr përsipër të paguajë tarifën e suksesit në llogarinë e shoqërisë përmbarimore /
përmbaruesit gjyqësor privat në masën si më poshtë:
a)  	% ose  	lekë, kur titulli ekzekutiv në vlerën 	ekzekutohet tërësisht
dhe arkëtohet në llogarinë e kreditorit brenda afateve ligjore të treguara në Kodin e Procedurës Civile, por jo më shumë se 365 ditë të pandërprera nga kërkesat e kreditorit për pezullimin ose moskryerjen e
një veprimi të caktuar për ekzekutimin e titullit ekzekutiv.
b)  	% ose  	lekë, kur titulli ekzekutiv në vlerën_ 	_ ekzekutohet tërësisht

dhe arkëtohet në llogarinë e kreditorit brenda afateve ligjore të treguara në Kodin e Procedurës Civile, por jo më shumë se 180 ditë të pandërprera nga kërkesat e kreditorit për pezullimin ose moskryerjen e
një veprimi të caktuar për ekzekutimin e titullit ekzekutiv.
c)  	% ose  	lekë, kur titulli ekzekutiv në vlerën 	, ekzekutohet tërësisht dhe arkëtohet në llogarinë e kreditorit brenda afateve ligjore të treguara në Kodin e Procedurës Civile,
por jo më shumë se 120 ditë të pandërprera nga kërkesat e kreditorit për pezullimin ose moskryerjen e një veprimi të caktuar për ekzekutimin e titullit ekzekutiv;
d)  	% ose  	_ lekë, kur titulli ekzekutiv në vlerën 	ekzekutohet tërësisht dhe arkëtohet në llogarinë e kreditorit brenda afateve ligjore të treguara në Kodin e Procedurës Civile,
por jo më shumë se 90 ditë të pandërprera nga kërkesat e kreditorit për pezullimin ose moskryerjen e një veprimi të caktuar për ekzekutimin e titullit ekzekutiv.
e)  	% ose  	_ lekë, kur titulli ekzekutiv në vlerën 	_ ekzekutohet tërësisht dhe arkëtohet në llogarinë e kreditorit brenda afateve ligjore të treguara në Kodin e Procedurës Civile,
por jo më shumë se 60 ditë të pandërprera nga kërkesat e kreditorit për pezullimin, moskryerjen e një veprimi të caktuar për ekzekutimin e titullit ekzekutiv.
3. Masa e tarifës së suksesit sipas këtij neni do të përfitohet proporcionalisht sipas nivelit të detyrimit të ekzekutuar dhe arkëtuar në llogarinë e kreditorit nga ana e përmbaruesit gjyqësor privat, sipas
përcaktimeve të njëjta kohore dhe vlerës së ekzekutuar të shumës së titullit ekzekutiv.
4. Vlera e tarifës së suksesit, e cila do të paguhet bazuar në sekuestrimin dhe ekzekutimin mbi pasuritë
e tjera të debitorit, të ndryshme nga pasuritë e hipotekuara dhe/ose barrët siguruese të vendosura si mjete për të siguruar ekzekutimin e detyrimit, kur sendi kalon në pronësi të kreditorit, duke mbuluar plotësisht
detyrimin, do të jetë sa vlera e barazuar e detyrimit të ekzekutuar tërësisht sipas vlerave dhe masës së tarifave të treguara në pikën 2 të këtij neni, konkretisht vlera 	.
5. Vlera e tarifës së suksesit, e cila do të paguhet bazuar në sekuestrimin dhe ekzekutimin mbi pasuritë e hipotekuara dhe/ose barrët siguruese të debitorit apo dorëzanësve të tij, të vendosura si mjete për të
siguruar ekzekutimin e detyrimit, kur sendi kalon në pronësi të kreditorit, duke mbuluar plotësisht detyrimin, do të jetë sa vlera e barazuar 50% të detyrimit të ekzekutuar tërësisht sipas vlerave dhe masës
së tarifave të treguara në pikën 2 të këtij neni, konkretisht vlera 	_.

Opsioni 2

Neni 2
Tarifë suksesi sipas veprimeve përmbarimore të kryera

Titulli ekzekutiv përmban një detyrim jomonetar dhe të pavlerësueshëm, dhe kreditori merr përsipër të paguajë vlerën e tarifës së suksesit të shërbimit përmbarimor në varësi të objektit të ekzekutimit, si më
poshtë:
a)                                    _ lekë për lirimin dhe vënien në posedim të një sendi të paluajtshëm, kur sendi i paluajtshëm ndodhet në vendin/qarkun/bashkinë ku kryen aktivitetin përmbaruesi gjyqësor
privat.
b)  	_ lekë për lirimin dhe vënien në posedim të një sendi të paluajtshëm, i cili ndodhet
në një vend/qark/njësi administrative të ndryshme nga ajo ku kryen aktivitetin përmbaruesi gjyqësor privat.
c)                                    lekë për lirimin dhe vënien në posedim të një sendi të paluajtshëm, i cili shërben si ambient banimi për debitorin apo palët e lidhura me të dhe është funksional (me banorë) në momentin e kryerjes së ekzekutimit të detyrueshëm.
d)  	_ lekë për lirimin dhe vënien në posedim të një sendi të paluajtshëm, i cili
shërben si ambient biznesi, ambient rekreativ apo lokal, i cili është funksional në momentin e kryerjes së ekzekutimit të detyrueshëm.

e)  	_ lekë për lirimin dhe vënien në posedim të një sendi të paluajtshëm, i cili shërben si ambient banimi për debitorin apo palët e lidhura me të dhe është bosh në momentin e kryerjes
së ekzekutimit të detyrueshëm.
f)  	 lekë për lirimin dhe vënien në posedim të një sendi të paluajtshëm, i cili shërben si ambient biznesi, ambient rekreativ apo lokal, i cili është bosh në momentin e kryerjes së
ekzekutimit të detyrueshëm.

g)  	_ lekë për lirimin dhe vënien në posedim të një sendi të paluajtshëm, i cili është një fabrikë, magazinë, punishte ose ambient biznesi, ku gjenden linja prodhimi funksionale, të cilat së
bashku me sendin e paluajtshëm, objekt ekzekutimi, kanë një vlerë të treguar në dokumentacionin e regjistruar, mbi 90 000 000 lekë.
h)  	_ lekë për lirimin dhe vënien në posedim të një sendi të paluajtshëm, i cili është një truall, tokë bujqësore, arë me objekte dhe/ose sende të paluajtshme që nevojitet të shemben,
prishen dhe/ose pastrohen nga objekti i ekzekutimit të detyruar nga përmbaruesi gjyqësor privat.
i)  	lekë për lirimin dhe vënien në posedim të një sendi të paluajtshëm, i cili është
një truall, tokë bujqësore, arë bosh.
j)  	_ lekë për të gjitha rastet e treguara në pikat “a”, “b”, “c”, d”, “e”, “f”, “g”, “h”, “i”, kur
koha e kryerjes së veprimit përmbarimor për lirimin dhe vënien në posedim të sendit të paluajtshëm kalon një sasi kohe prej 72 orësh punë jashtë orarit zyrtar dhe/ose përsëritjes së veprimit përmbarimor
për lirimin dhe vënien në posedim të sendit të paluajtshëm më shumë se 1 herë për të njëjtin objekt.

Opsioni 3

Neni 2
Tarifa alternative e suksesit

1. Aplikimi i tarifës së kombinuar të suksesit mbi vlerën e detyrimit 	_, e cila do të ekzekutohet nga përmbaruesi gjyqësor privat në formë të kombinuar, e treguar si metodë e ekzekutimit
të detyruar sipas kësaj marrëveshjeje, do të përmbledhë një shumë përfitimi, e cila nuk do t’i kalojë

 	 lekë  dhe/ose   	

lekë. Përmbaruesi dokumenton në

procesverbal që i bashkëlidhet kësaj marrëveshjeje se kjo shumë nuk tejkalon shumën që do të rezultonte në secilën nga metodat e tjera të tarifimit.
2. Vlera e ekzekutimit të detyruar nga përmbaruesi gjyqësor privat, sipas metodës alternative të
suksesit, referuar kësaj marrëveshjeje, do të tregohet dhe administrohet në një dokument të detajuar, që do të shërbejë si informacion dhe provë e suksesit të arritur nga përmbaruesi gjyqësor privat në ekzekutimin e titullit ekzekutiv sipas metodës alternative të suksesit.

Neni 3
Pagimi dhe llogaritja e tarifës së suksesit

1. Pala kreditore ka detyrimin që të informojë brenda 10 ditësh nga momenti i realizimit të arkëtimit të detyrimit monetar të mbledhur për interes të saj, përmbaruesin gjyqësor privat për shumat e ekzekutuara
në llogari të saj. Tarifa e suksesit paguhet nëpërmjet derdhjes në llogarinë bankare të shoqërisë përmbarimore/përmbaruesit gjyqësor privat që është pranë “(bankës)                              ”, në numrin e

llogarisë 	
IBAN 	.

dhe	me	numër

2.   Pagesa   sipas   faturimit   të   tarifës   së   suksesit   do   të   bëhet   në   llogarinë   e   shoqërisë përmbarimore/përmbaruesit gjyqësor privat jo më vonë se 5 ditë nga momenti i lëshimit të faturës dhe
dërgimit të njoftimit të përmbaruesit gjyqësor privat për tarifën e aplikuar mbi shumat e ekzekutuara.

3. Të gjitha tarifat e suksesit ngarkohen me TVSH, e cila llogaritet në momentin e faturimit dhe pagesës vetëm për atë pjesë të tarifës së suksesit, e cila faturohet dhe duhet të arkëtohet nga përmbaruesi
gjyqësor privat, bazuar në kushtet dhe afatet e përcaktuara në këtë marrëveshje.

Kjo marrëveshje nënshkruhet rreg ullisht ng a palët dhe bazuar në nenin 48 të lig jit nr. 10 031, datë  11.12.2008, “Për shërbimin përmbarimor g jyqësor privat”, të  ndryshuar, bëhet pjesë integ rale e kontratës së shërbimit përmbarimor datë      _/     _/         .

Kjo marrëveshje, pasi u lexua me zë të lartë dhe u kuptua, u nënshkrua rregullisht nga palët, si më poshtë:

KREDITORI
 	_
(emër, mbiemër, firmë)


SHOQËRIA PËRMBARIMORE/PËRMBARUESI GJYQËSOR PRIVAT

 		(vula)
(emër, mbiemër, firmë)



Vendi dhe data e nënshkrimit:  	,  	. 	._ 	.
